## Ministru kabineta noteikumu projekta „Grozījumi Ministru kabineta 2008.gada 25.marta noteikumos Nr.196

## „Noteikumi par pašvaldību aizņēmumiem un galvojumiem””

## sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums  |  *Izmaiņas pēc būtības:*Ministru kabineta noteikumu projekts „Grozījumi Ministru kabineta 2008.gada 25.marta noteikumos Nr.196 „Noteikumi par pašvaldību aizņēmumiem un galvojumiem”” (turpmāk – Noteikumu projekts) izstrādāts, lai uzlabotu pašvaldību aizņēmumu ņemšanas un galvojumu sniegšanas procesu.  *Izmaiņas saistībā ar euro ieviešanu:**Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 3.pielikuma 768.punkts. |
| 2. | Pašreizējā situācija un problēmas | *Izmaiņas pēc būtības:*1.Liela daļa pašvaldību aizņēmumu pieprasījumu ir saistīti ar Zemkopības ministrijas kompetencē esošo projektu īstenošanu un šo jautājumu izskatīšanai Pašvaldību aizņēmumu un galvojumu kontroles un pārraudzības padomē (turpmāk - Padome) ir nepieciešama šīs ministrijas pārstāvja dalība. Padomes sastāvu nosaka Ministra kabineta 2008.gada 25.marta noteikumu Nr.196 „Noteikumi par pašvaldību aizņēmumiem un galvojumiem” (turpmāk - Noteikumi) 5.punkts. Līdz ar to nepieciešamas izmaiņas attiecīgajā normā, papildinot to ar Zemkopības ministrijas pārstāvi.2. Saskaņā ar likumu „Par pašvaldību budžetiem” 25.panta pirmo daļu, pašvaldības nedrīkst sniegt galvojumus, ja tās nav samaksājušas nodokļus likumā paredzētajā kārtībā. Noteikumi neparedz, ka pašvaldībām galvojuma sniegšanas pieprasījumam ir jāpievieno priekšsēdētajā apliecinājums par nodokļu parādu neesamību, tāpat kopējās projekta izmaksas un to finansēšanas avotus, lai varētu detalizēti izvērtēt galvojuma sniegšanas pamatotību. Šobrīd pašvaldības gan priekšsēdētāja apliecinājumu par nodokļu parādu neesamību, gan galvojuma ekonomisko pamatojumu padomē iesniedz pēc padomes lūguma, kas paildzina jautājuma izskatīšanas procesu. Līdz ar to, lai uzlabotu pašvaldību galvojumu sniegšanas procesu, Noteikumos ir nepieciešams veikt izmaiņas un papildināt ar pienākumu pašvaldībām iesniegt divus papildu dokumentus - pašvaldības domes priekšsēdētāja apliecinājumu, ka pašvaldībai galvojuma dokumentu iesniegšanas dienā nav nodokļu parādu un citu valsts noteikto obligāto maksājumu parādu, un galvojuma ekonomisko pamatojumu, kas pašvaldībām kopā ar Noteikumu 17.punktā minētajiem dokumentiem ir jāiesniedz Padomē galvojuma sniegšanas jautājuma izskatīšanai. 3.Pašvaldības līdz 2012.gada 31.decembrim aizņēmuma pieteikumus Padomē varēja iesniegt pēc domes lēmuma pieņemšanas, neskatoties uz to, ka iepirkumu procedūra nebija vēl beigusies. Tas radīja situāciju, ka pašvaldības daļu no Padomes piešķirtajām atļaujām neizņēma un neinformēja Padomi par piešķirtās atļaujas neizņemšanas iemesliem, tādējādi rezervējot piešķirto summu kopējā aizņēmuma limitā. Minētais jautājums attiecībā uz 2013.gada pašvaldību aizņēmumu pieteikumiem ir atrisināts likuma „Par valsts budžetu 2013.gadam” 14.panta divpadsmitajā daļā, paredzot, ka pašvaldībām ir tiesības sniegt aizņēmuma pieprasījumu Finanšu ministrijā tikai pēc tam, kad atbilstoši publisko iepirkumu normatīvajam regulējumam ir noslēgusies iepirkuma procedūra un izraudzīts piegādātājs ar tiesībām veikt būvdarbus, piegādāt preces vai sniegt pakalpojumus, ja nepieciešams, paredzot iespēju slēgt līgumu ar piegādātāju tikai pēc aizņēmuma pieprasījuma atbalstīšanas. Līdz ar to, lai sakārtotu šo situāciju un mazinātu riskus, nepieciešams papildināt Noteikumus ar jaunu pastāvīgu regulējumu attiecīgajā jautājumā un paredzēt, ka tas stājas spēkā 2014.gada 1.janvārī.*Vienlaikus Noteikumos nepieciešams veikt tehniskus grozījumus, kuri nemaina pastāvošo tiesisko regulējumu pēc būtības, proti,* precizēt reģionālās attīstības un pašvaldību lietu ministra nosaukumu, precizēt terminoloģiju un aizstāt vārdus „otrā līmeņa starpniekinstitūcija” ar vārdu „līgumslēdzēju”, lai nodrošinātu terminu sakritību ar Eiropas Savienības struktūrfondu jomu regulējošos normatīvajos aktos noteikto terminoloģiju.*Izmaiņas saistībā ar euro ieviešanu:*Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus Noteikumu pielikumos, aizstājot tajā latus ar *euro*.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | *Izmaiņas pēc būtības:*Noteikuma projekta mērķis ir pilnveidot un uzlabot pašvaldību aizņēmumu ņemšanas un galvojumu sniegšanas kārtību, piesaistot papildu speciālistu no Zemkopības ministrijas, nosakot papildu iesniedzamos dokumentus pašvaldību galvojumu sniegšanas jautājumu detalizētai izskatīšanai, nodrošinot pašvaldību aizņēmumu jautājumu izskatīšanu atbilstoši to faktiskajai nepieciešamībai (pēc iepirkumu procedūras noslēgšanas), nevis plānotajai. Līdz ar to anotācijas 2.punktā minētās problēmas ir atrisinātas pilnībā. *Izmaiņas saistībā ar euro ieviešanu:*Šā projekta mērķis ir pielāgot Noteikumu *euro* ieviešanai, aizstājot Noteikuma pielikumos latus ar *euro*, atbilstoši *Euro* ieviešanas kārtības likuma 30.panta pirmajai daļai.  |
| 5. | Projekta izstrādē iesaistītās institūcijas | Noteikumu projektu izstrādāja Finanšu ministrija. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar.*Izmaiņas saistībā ar euro ieviešanu:*Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības.  |
| 7. | Cita informācija |

|  |
| --- |
| Nav. |

 |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Pašvaldības (Latvijas Pašvaldību savienība – biedrība, kas pārstāv pašvaldību intereses un aizstāv to tiesības valsts varas un pārvaldes institūcijās.LPS biedri ir 117 pašvaldības no 119 Latvijas pašvaldībām: 8 republikas pilsētu un 109 novadu pašvaldības). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

*Anotācijas III, IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Noteikumu projekts tika izsludināts Valsts sekretāru sanāksmē (saskaņā ar VSS 23.05.2013 protokolu Nr.20 6§). |
| 2. | Sabiedrības līdzdalība projekta izstrādē | Noteikumu projekts tika nosūtīts saskaņošanai un atzinuma sniegšanai Latvijas Pašvaldību savienībai kā pašvaldību deleģētam pārstāvim. |
| 3. | Sabiedrības līdzdalības rezultāti | LPS sniegusi pašvaldību priekšlikumus un iebildumus, kas tika ņemti vērā un iekļauti noteikumu projektā. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
|  VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Finanšu ministrija, Ekonomikas ministrija, Vides aizsardzības un reģionālās attīstības ministrija, Zemkopības ministrija, Latvijas Banka, Latvijas Pašvaldību savienība , Valsts kase un pašvaldības.  |
| 2. | Projekta izpildes ietekme uz pārvaldes funkcijām | Iesaistītās institūcijas projekta izpildi nodrošina to esošo funkciju un uzdevumus ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekta izpildei nav nepieciešams radīt jaunas vai likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. |  Cita informācija | Nav. |

Finanšu ministrs A.Vilks

05.07.2013 10:38

982

Zandare

67095646

Lolita.Zandare@fm.gov.lv